Frá 12 juni til sunudagin 23. august 2015 Við framsýningini vísa kuratorarnir Cooper & Gorfer á tann týdning, sum móti og nútímans sniðgeving hava fyri mentanarsamleikan. Framsýningin varð fyrstu ferð at síggja í Frankurt í mars 2014. Føroysku luttakararnir eru Guðrun & Guðrun, Barbara í Gongini og Rammatik. Les meira her Frá 12 juni til sunudagin 23. august 2015 Við framsýningini vísa kuratorarnir Cooper & Gorfer á tann týdning, sum móti og nútímans sniðgeving hava fyri mentanarsamleikan. Framsýningin varð fyrstu ferð at síggja í Frankurt í mars 2014. Tær báðar, sum bera listanavnið Cooper & Gorfer og búgva í Gøteborg, eru kendar fyri sínar sterku frásøgumyndir við greiðum tilvísingum til mentanararv, søgu og klædnabúna. Í 2012 vóru tær á kunningarferð í útnorðri fyri at hitta ymiskar sniðgevar. Á ferðini varnaðust tær, at veðrið hevur serligan leiklut í øllum trimum londum og kallaðu tí framsýningina The Weather Diaries. Framsýningin varð fyrstu ferð at síggja í Frankurt í mars 2014 og kann nú upplivast í Keypmannahavn inntil mars 2015. Síðan gongur leiðin til Føroya og Norðurlandahúsið. Sunnudagin 5. juli kl. 16.00 Verður konsert við Nordic Guitar Duo. Alvi Joensen og Max Näpel manna hesa guitarduo. Kostnaður: 75 kr fyri vaksin-børn ókeypis Keyp atgongumerki Les meira Konsertfelagið skipar fyri konsert við Stella Polaris vinnaranum, Alva Joensen. Við sær hevur hann guitarleikaran, Max Näpel, og saman mynda teir guitarduoina, Nordic Guitar Duo. Alvi Joensen er 24 ára gamal og uppvaksin í Norðagøtu. Longu sum 8 ára gamal, byrjaði Alvi saman við beiggja sínum at spæla guitar í musikskúlanum í Gøtu. Musikkskúlin í Gøtu hevur havt stóran týdning fyri tónleikaáhugan og menningina hjá Alva serstakliga hevur tónleikalærarin tey fyrstu árini, Magnus Jakobsen, havt ein týðandi leiklut og var tað hann, ið gav Alva innlit í klassiskan guitartónleik. Seinnu árini í musikskúlanum í Føroyum, var Alvi næmingur hjá guitarleikaranum, Ólavi Jakobsen, ið eisini hevur havt stóran týdning fyri Alva sum tónleikara. Síðani 2010 hevur Alvi búleikast í Malmø í Svøríki, har hann í summar fekk masterprógv frá tónleikaháskúlanum. Í heyst fer hann undir diplomútbúgving á sama skúla. Fyrr í ár gjørdist Alvi nummar 1 í Stellu Polaris kappingini fyri ungar klassiskar tónleikarar. Dómararnir lýstu Alva sum eina sanna stjørnu við djúpum innliti í tónleiki. Talan er sostatt um ein av okkara fremstu klassisku tónleikaspírum og eitt av mongu úrslitunum av tí framúrskarandi arbeiði, ið musikskúlarnir í Føroyum gera. Max Näpel byrjaði eins og Alvi at spæla guitar sum 8 ára gamal, og er í løtuni næmingur á sama tónleikaháskúla, har hann júst er liðugur við eina bachelor útbúgving í tónleiki. Seinni í ár fer hann undir somu masterútbúgving, sum Alvi júst hevur lokið. Alvi og Max hava spælt nógv saman og samstarvaðu í sambandi við teirra próvtøkukonsertir í summar, og er tað ein partur av próvtøkuskránni, har serliga suðuramerikanskur guitartónleikur fylti nógv, ið vit í Føroyum nú fáa høvi at hoyra. Týsdagin, mikudagin og hósdagin 21. juli-23. juli H. N. Jacobsens bókhandil og Fróðskaparsetur Føroya fara í felag at skipa fyri altjóða kvæðaráðstevnu í Tórshavn. Ráðstevnan verður skipað við vísindaligum og almennum tiltøkum í fleiri pørtum. Les meir Týsdagin, mikudagin og hósdagin 21. juli-23. juli H. N. Jacobsens bókhandil og Fróðskaparsetur Føroya fara í felag at skipa fyri altjóða kvæðaráðstevnu í Tórshavn. Ráðstevnan verður skipað við vísindaligum og almennum tiltøkum í fleiri pørtum. Les meir Í miðdepli á ráðstevnuni eru norðurlendsk kvæði og vísur, serliga føroyska kvæða- og dansimentanin. Dentur verður lagdur á nútímans nýskapandi nýtslu av kvæðum, dansi og løgum, og ljós verður varpað á kvæði og vísur søguliga og mentanarliga. Høvuðsfyrilestrahaldarar eru Andrea S. Opielka, Ann-Mari Häggman, Eyðun Andreassen, Louis-Georges Tin, Olav Solberg, Peter Andersen og Velle Espeland. Listasavn Føroya hevur framsýning við myndum eftir William Heinesen, Janus Kamban, Mikines, Astri Luihn, Edward Fuglø. Har verða eisini tveir fyrilestrar. Hóskvøldið endar ráðstevnan við veitslubuffét og almennu dansináttini hjá Sláið Ring. Mánadag 20. juli. Vælkomin og skráseting 18: 00-20: 00 Skrá: Heðin Mortensen borgarstjóri bjóðar vælkomin til Tórshavn. Professari Dr. Malan Marnersdóttir bjóðar vælkomin vegna Fróðskaparsetur Føroya og Gamla Bókhandil. Adjunktur Erling Isholm sigur søguna um 150 ára gamla handilin. Ábit. Staður:: H. N. Jacobsens bókhandil, Vaglið 2, 100 Tórshavn. Týsdag 21. juli. Setan og fyrilestrar 08: 30-16: 30. Kvøldartiltak kl. 19: 00 Skrá: Tey, ið koma seint mánadag, kunnu skráseta seg til ráðstevnuna frá kl. 08. Setan 08: 30-09: 00 Setan Fyrilestrar: Vinarliga sí skránna við einstøku fyrilestrunum. Staður: Norðurlandahúsið, Norðari Ringvegur, 100 Tórshavn Kvøldartiltak 19: 00 Moderna framførsla av kvæðum. Kvøld við ymsum framførslum. Staður: Norðurlandahúsið, Norðari Ringvegur, 100 Tórshavn Mikudagur 22. juli. Fyrilestrar 08: 30-14: 00. Ein fyrilestur á Listasavni Føroya og útferð seinnapart kl. 14: 30-18: 00 Skrá: Fyrilestradagur. Dagurin er í tveimum. Fyrri partur er í Norðurlandahúsinum, og seinni partur er á Listasavni Føroya í Havn. Skipað verður fyri, at ein av bólkafyrilestrunum verður í Listasavni Føroya. Aftaná fyrilesturin verður framløga um serstøku framsýningina og 30 minuttir at hyggja at framsýningini. Aftaná fyrilestur og framsýning halda vit fram oman gjøgnum býin við rithøvundinum og arkitektinum Gunnari Hoydal sum ferðaleiðara. Vit vitja á Reyni og enda í Gamla Bókhandli kl. 18: 00. Fyrilestrar: Vinarliga sí skránna við einstøku fyrilestrunum. Staður: Norðurlandahúsið, Norðari Ringvegur, 100 Tórshavn Staður: Listasavn Føroya, Gundadalsvegur 9, 100 Tórshavn Hósdagur 23. juli. Fyrilestrar 09: 00-16: 00. Kvøldartiltak frá kl. 19: 00. Fyrilestrar og kvøldartiltak í Norðurlandahúsinum. Ráðstevnan endar við veitslubuffét hóskvøldið. Kostnaðurin fyri kvøldartiltakið er kr. 500,-. Kostnaðurin er íroknaður sjógætissjálvtøkuborð, vín/vatn, omaná og kaffi & te og atgongd til almennu dansináttina hjá Slái Ring. Klárt verður at rinda fyri veitslubuffétina í viku 24. 24. og 25. juli Vikuskiftið 24. og 25. juli hitar Norðurlandahúsið og LGBT Føroyar upp til ársins Faroe Pride hátíðarhald, sum eins og vanligt, verður hildið mánadagin, 27. juli. Á skránni verður m. a. Føroya fyrsta dragshow! Keyp atgongumerki Les meira Hetta vikuskiftið verður Norðurlandhúsið vent á høvdið. Við bæði gaman og álvara verður kynssnaring fyri fyrstu ferð í Føroyum sett á dagskránna. Orð og fyribrigdið so sum tvørkynd, drag-queen, transvestitt, intersex, queer, drag-king, cross-dresser, kynsligur samleiki og sannføring fara at fáa eina sakliga, virðiliga og undirhaldandi viðgerð. Umvegis filmsframsýning, pallborðsfund, fyrilestrar, kjak og stórfingið dragshow verður kynssnaring í Útnorðuri sett í miðdepilin. Serfrøðingar og listafólk úr Føroyum, Íslandi og Grønlandi fara at luttaka á minnisverda tiltakinum, ið ikki áður hevur sæð sín líka her á landi. Fríggjadagin 24. juli Kl. 17.00 Fyrilestur við Eileri Fagraklett: Kynssnaring í søgu og samtíð kl. 17.30 Fyrilestur við Uglu Stefaníu Kristjonudóttir Jónsdóttir: Mítt lív sum tvørkynd kl. 18.15 Pallborðsfundur: Katrin Kallsberg tosar við Sofíu M. J. Høgnesen (Føroyar), Uglu S. K. Jónsdóttur (Ísland) um tvørkyndleika í Útnorðuri. Nýggi dokumentarfilmurin "Nuka-Eskimo Diva" er upptikin yvir 4 ár og fylgir grønlendska Nuka Bisgaard, sum berjist fyri at vera tann, sum hon/hann er. Ein tvørkyndur yvirklassa grønlendingur, ið ikki dugur móðurmálið. Nuka brýtur upp úr nýggjum og er fyri summar grønlendingar provokerandi. Nuka møtir tí ymiskum avbjóðingum á hesi 4 ára longu leiðini at finna seg sjálvan, sín samleika, sína sannføring og sítt pláss í einum skjótt broytandi Grønlandi. Aftaná filmin svara Nuka og leikstjórin Lene Stæhr spurningum um filmin. NYSS er norðurlendsk verkætlan, sum hevur til endamáls av geva ungum evnaríkum strúkaranæmingum høvi at hittast, fáa undirvísing og hava framførslur. Stóra finalukonsertin hjá hesum 70 norðurlendsku strúkarunum í aldrinum 8-16 ár verður í Norðurlandahúsinum og tá fara tey at framføra tað, tey hava fingið burturúr hesar dagarnar í Føroyum. 14 føroyskir næmingar eru við í verkætlanini. Orkesturleiðarar eru Bernharður Wilkinson og Mette Hanskov. Eyes as Big as Plates er ein verkætlan, ið Riitta Ikonen úr Finnlandi og Karoline Hjort úr Noreg hava gjørt í samstarvi við eldi fólk úr øllum Norðurlondum. Her í millum eru pensjóneraðir bóndur, djórafrøðingar, blikksmiðjur, operatónleikarar og 90 ára gamlir fallskíggjaleyparar. Eyes as Big as Plates er ein verkætlan, ið Riitta Ikonen úr Finnlandi og Karoline Hjort úr Noreg hava gjørt í samstarvi við eldi fólk úr øllum Norðurlondum. Her í millum eru pensjóneraðir bóndur, djórafrøðingar, blikksmiðjur, operatónleikarar og 90 ára gamlir fallskíggjaleyparar. Á framsýningini verða myndir við eldri fólkum úti í náttúruni íklødd hugfloygdum búnum, ið eru gjørdir úr tilfari frá náttúruni. sambandi við framsýningina bjóða listafólkini handan framsýningin seg fram at taka myndir av eldri føroyskum fólkum. Um áhugi er fyri myndatøku, so er viðkomandi vælkomin at seta seg í samband við Norðurlandahúsið í Føroyum. Summartónar 2015 Skrá fyri Mánadags- og Hósdagskonsertir-Ókeypis konsertir í Klingruni, kl. 15.00 15. juni til 13. august konsertir í Norðurlandahúsinum Hartil eru konsertirnar við Aldubáruni 20 ár-27. juni Les meira